„Návrh“

ZMLUVA O DIELO

č. .....................

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov platnom znení na realizáciu akcie:

„ KLÚ MV SR ARCO , Trenčianske Teplice – prístavba jedálne “

(ďalej len „ZoD“)

Zmluvné strany

Objednávateľ
Názov a sídlo:
V zastúpení:
Osoba oprávnená na rokovanie vo veciach zmluvných:
Osoba oprávnená na rokovanie vo veciach technických:
Bankové spojenie:
Číslo účtu:
IČO:
DIČ:
tel.:
e-mail:
(ďalej len „objednávateľ“)
Zhotoviteľ
Názov a sídlo:
V zastúpení:
Osoba oprávnená na rokovanie vo veciach zmluvných:
Osoba oprávnená na rokovanie vo veciach technických:
Bankové spojenie:
Číslo účtu:
IČO:
DIČ:
IČ DPH
tel.:
e-mail:
Spoločnosť je zapísaná v Obchodnom registri ..................., oddiel: ....., vložka číslo: ............................
(ďalej len „zhotoviteľ“) (ďalej spolu len „zmluvné strany“)

Čl. I.

Úvodné ustanovenia

1.1.	Táto zmluva je výsledkom procesu verejného obstarávania postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na uskutočnenie stavebných prác.

Čl. II.

Predmet zmluvy

2.1.	Predmetom tejto ZoD je záväzok zhotoviteľa, že za podmienok dohodnutých v tejto ZoD, vo vlastnom mene a na vlastnú zodpovednosť zrealizuje pre objednávateľa dielo :

„ KLÚ MV SR ARCO , Trenčianske Teplice – prístavba jedálne “ (ďalej len „dielo“)

V rámci diela sa bude realizovať prístavba jedálne v objekte Kúpeľno - liečebného ústavu MV SR ARCO, Ulica 17. novembra č. 6 v Trenčianskych Tepliciach v rozsahu spracovaného projektu stavby. Samotná prístavba je vysunutá konštrukcia na siedmich stĺpoch, s presklenou rastrovou fasádou, ktorá pozostáva zo stĺpikovo - priečnikového systému s fixným zasklením a štyrmi otváravými oknami. Zastrešenie je plochou strechou. Búracie práce a hrubé stavebné práce prístavby budú vykonávane počas prevádzky. Jedná sa o vonkajšie práce, výkopy, osadenie nosnej oceľovej konštrukcie a pod. Až počas zásahu do vnútorných priestorov bude prevádzka pozastavená. Samostatná prístavba je približne 1,5 m nad terénom a bude vysoká 4 m. Úroveň finálnej nášľapnej vrstvy podlahy je v totožnej úrovni ako úroveň podlahy v jestvujúcom objekte jedálne. Prípojky vodovodu a kanalizácie, elektriky a plynovodu ostávajú bez zmien, rozvody vody a kanalizácie, elektrorozvody a rozvody kúrenia sa z časti ponechajú a z časti vybudujú nové podľa príslušnej dokumentácie. Stavba je členená na nasledovné stavebné objekty : SO 01 – Stavebná časť SO 02 – Zdravotechnika SO 03 – Vykurovanie SO 04 – Elektroinštalácia SO 05 – Vzduchotechnika Realizácia stavebných prác bude prebiehať za prevádzky objektu.
2.2.	Realizácia diela bude uskutočnená v rozsahu podľa spracovaného a overeného projektu stavby a právoplatného stavebného povolenia vrátane: zabezpečenia vypracovania plánu Bezpečnosti a ochrany zdravia pri práci na stavenisku podľa príslušných ustanovení Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov a Vyhlášky Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vytýčenia a vyznačenia existujúcich inžinierskych sietí v miestach vykonávania zemných prác. V prípade, ak vyjadrenia správcov sietí v čase začatia realizácie diela nebudú aktuálne, je zhotoviteľ povinný zabezpečiť ich aktualizáciu, vybavenia rozhodnutia o povolení vjazdu na komunikáciu, zabezpečenia dočasného dopravného značenia, vybavenia rozhodnutia o zábere verejného priestranstva pre účely výstavby, dodania príslušných atestov a certifikátov od zabudovaných materiálov a výrobkov v dvoch (2) vyhotoveniach, vyhotovenia príslušných správ o odborných prehliadkach a skúškach zariadení v dvoch (2) originálnych vyhotoveniach, vykonania príslušných odborných prehliadok a odborných skúšok v rozsahu STN, v prípade inštalácie vyhradených technických zariadení podľa Vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov vrátane vykonania všetkých postupov vyplývajúcich z tejto vyhlášky v dvoch (2) originálnych vyhotoveniach, dodania dokladov o zhutnení podložia pri realizácii zakladania a spevnených plôch (protokoly o skúške) v dvoch (2) vyhotoveniach, dodania dokladov o využití a zneškodnení všetkých odpadov s uvedením názvu stavby a druhu a množstva odpadu, ktoré vzniknú pri realizácií prác na povolené skládky (evidenčné listy odpadov, vážne lístky, faktúry za uloženie odpadu na skládku) v dvoch (2) vyhotoveniach, z toho jedno (1) originálne vyhotovenie, zabezpečenia rozboru pitnej vody v dvoch (2) originálnych vyhotoveniach, zabezpečenia ďalších dokladov súvisiacich s uvedením do prevádzky v dvoch (2) vyhotoveniach, dodania projektu skutočného realizovania stavby v počte dve (2) paré, vyhotovenia geodetickej časti dokumentácie skutočného vyhotovenia stavby pozemných, podzemných a nadzemných objektov a zariadení v záväznom geodetickom systéme, priestorové zameranie všetkých podzemných vedení a zariadení realizovať pred ich zakrytím podľa § 35 Vyhlášky Úradu geodézie, kartografie a katastra SR č. 300/2009 Z. z., ktorou sa vykonáva zákon Národnej rady SR č. 215/1995 Z. z. o geodézii a kartografii v znení neskorších predpisov, vypracovania geometrického plánu podľa § 67 zákona Národnej rady SR č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, ak došlo k zmene vonkajšieho pôdorysného ohraničenia stavby (§ 17 vyhlášky Ministerstva životného prostredia SR č. 453/2000 Z. z. ktorou sa vykonávajú niektoré ustanovenia stavebného zákona).

2.3.	Objednávateľ sa zaväzuje, že za podmienok dohodnutých v tejto ZoD, za včas a riadne zhotovené a odovzdané dielo zaplatí zhotoviteľovi cenu podľa článku V. tejto ZoD.

2.4.	Východiskové podklady k predmetu ZoD: projekt stavby s vyjadreniami dotknutých orgánov štátnej správy, obce a iných organizácií, právoplatné územné rozhodnutie o umiestnení stavby vydané Mestom Trenčianske Teplice č. p. : 2463/303/BVDS/2021 zo dňa 30.04.2021 právoplatné stavebné povolenie vydané oddelením stavebného poriadku a odborných činností Sekcie ekonomiky MV SR č. p.: SE-OSPOČ-101-4/2022 zo dňa 28.03.2022 s vyznačenou právoplatnosťou 31.05.2022

Čl. III.

Čas plnenia

3.1.	Realizácia predmetu ZoD dohodnutého v rozsahu a obsahu článku II. tejto ZoD sa uskutoční nasledovne :
Začiatok doby plnenia :	dňom odovzdania staveniska,
Koniec doby plnenia :	do 5 mesiacov odo dňa odovzdania staveniska

3.2.	Ak zhotoviteľ pripraví dielo na odovzdanie pred koncom doby plnenia dohodnutej v bode 3.1. tohto článku tejto ZoD, objednávateľ sa zaväzuje toto dielo prevziať v ponúknutom termíne, bez nároku zhotoviteľa na finančné zvýhodnenie.

3.3.	Prípadnú zmenu konca doby plnenia podľa bodu 3.1. tohto článku tejto ZoD je možné vykonať iba po vzájomnej dohode zmluvných strán a v súlade s bodom 14.1. článku XIV. tejto ZoD.

Čl. IV.

Miesto plnenia

Miestom plnenia predmetu ZoD podľa článku II. tejto ZoD je objekt KLÚ MV SR ARCO na ul. č. Ulica 17. novembra č. 6 v Trenčianskych Tepliciach, zapísaného na LV č. 1480, parcelné číslo 834,837,838 a 839, súpisné číslo 289, katastrálne územie Trenčianske Teplice

Čl. V.

Cena za dielo

5.1.	Cena za zhotovenie predmetu ZoD (ďalej len „cena za dielo“) v rozsahu článku II. tejto ZoD je stanovená dohodou zmluvných strán v zmysle zákona Národnej rady SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách na základe ponuky zhotoviteľa predloženej v procese verejného obstarávania ako cena vrátane DPH vo výške: ................................ Eur slovom: .................................................................................. EUR Cena za dielo predstavuje:
cena celkom bez DPH ............................................................................	Eur
DPH 20% ...............................................................................................	Eur
cena celkom vrátane DPH ...................................................................	Eur

5.2.	Cena za dielo bola stanovená na základe pokynov uvedených vo výzve na predloženie ponuky č. p.: ................ a vysvetlení v procese verejného obstarávania a je podrobne špecifikovaná v prílohe č. 1 tejto ZoD.

5.3.	Cenu za dielo dohodnutú v bode 5.1. písm. c) tohto článku tejto ZoD je možné meniť v prípade zmeny sadzby DPH v súlade s bodom 14.1. článku XIV. tejto ZoD.

5.4.	V prípade vzniku naviac prác, ktoré vyplynuli z dôvodu potreby zmeny alebo doplnenia projektovaného technického riešenia v priebehu realizácie diela, ktorých vykonanie je potrebné na riadne dokončenie a odovzdanie diela, prípadne zmeny stavebných materiálov a dodávok alebo iných zmien vyvolaných zo strany objednávateľa ovplyvňujúcich cenu za dielo dohodnutú v bode 5.1. písm. c) tohto článku tejto ZoD, budú predmetné práce, ich rozsah a cena prerokované, odsúhlasené a doriešené medzi objednávateľom a zhotoviteľom formou dodatku k tejto ZoD v súlade s bodom 14.1. článku XIV. tejto ZoD. Zmeny a naviac práce požadované zo strany správcu majetku (centrum podpory), resp. užívateľa objektu neodsúhlasené objednávateľom, nebudú zhotoviteľovi uhradené. Podkladom pre uzavretie dodatku k tejto ZoD budú objednávateľom schválené zmenové listy stavby k jednotlivým naviac prácam spracované zhotoviteľom v priebehu realizácie diela. Vzor zmenového listu stavby tvorí Prílohu č. 2 tejto ZoD.
5.4.1	Zhotoviteľ je povinný k dodatku k tejto ZoD vypracovať v termíne stanovenom objednávateľom : dôvodovú správu, ktorá bude obsahovať krátky a výstižný popis naviac prác podľa jednotlivých položiek s označením prislúchajúcich čísiel položiek, v prípade dodatku pre zmenové konanie aj s označením čísiel položiek, ktoré sa budú odpočítavať z pôvodného rozpočtu, dodatok k špecifikácii ceny uvedenej v Prílohe č. 1 tejto ZoD, v nasledovnom rozsahu: rekapitulácia ceny, ktorá bude obsahovať špecifikáciu ceny, cenu jednotlivých dodatkov k špecifikácii ceny a cenu spolu, samostatný položkový rozpočet naviac prác označený ako „prípočet“ v rovnakom členení podľa pôvodného rozpočtu ( stavebné objekty, časti atď. ) vypracovaný na základe výkazu výmer naviac prác spracovaného zhotoviteľom, prípadne v spolupráci s projektantom, ktorého súčasťou bude podrobný výpočet požadovaných množstiev pri jednotlivých položkách, samostatný položkový rozpočet prác, ktoré nebudú realizované označený ako „odpočet“.
5.4.2	Pre výpočet zmeny ceny bude zhotoviteľ používať ceny nasledovne: zmeny množstiev, výmer – v prípade úpravy množstva merných jednotiek, ak sa nemenia položky konštrukcií a prác, u položiek na ktoré sú v Prílohe č. 1 tejto ZoD dohodnuté jednotkové ceny, sa tieto ceny uplatnia aj na zvýšené množstvá, pri doplnení nových položiek konštrukcií a prác, ktoré sa v Prílohe č. 1 k tejto ZoD nevyskytujú, použije zhotoviteľ položky a ceny z cenníka oceňovacieho programu program, napr. Cenkros, Odis, platného pre príslušné obdobie realizácie naviac prác. Práce, pre ktoré sa v používanom cenníku nenachádza príslušná položka, budú oceňované najbližšie adekvátnou položkou, pre ktorú bude predložený rozbor ceny so vstupnými údajmi platnými pre daný cenník. Objednávateľ si vyhradzuje právo vyžiadať si k špecifickému a priamemu materiálu príslušný relevantný doklad, t. j. cenovú ponuku, alebo daňový doklad (faktúra), práce vykonané v menšom rozsahu ako vyplýva z Prílohy č. 1 k tejto ZoD budú odpočítané v nevykonanom rozsahu.

5.5.	V cene za dielo sú obsiahnuté aj náklady na :
5.5.1	vybudovanie, prevádzku a vypratanie zariadenia staveniska a stráženie staveniska zhotoviteľom počas výstavby,
5.5.2	činnosti špecifikované v bode 2.2. písm. a) až o) článku II. tejto ZoD,
5.5.3	úhradu spotrebovaných energií (elektrická energia, úžitková voda, plyn), špecifikované v bode 9.24. článku IX. tejto ZoD,
5.5.4	vedľajšie rozpočtové náklady a kompletizačnú činnosť,
5.5.5	náklady na označenie stavby tabuľou s potrebnými údajmi o stavbe a účastníkoch výstavby.

Čl. VI.

Platobné podmienky

6.1.	Cena za dielo bude hradená na základe odsúhlasených skutočne vykonaných prác formou priebežnej fakturácie do výšky 90% z celkovej ceny za dielo vrátane DPH, prípadne podľa pokynov objednávateľa. Faktúry zhotoviteľ vystaví a doručí na adresu objednávateľa uvedenú v záhlaví tejto ZoD v časti objednávateľ.

6.2.	Vykonané práce podľa bodu 2.1. článku II. tejto ZoD bude zhotoviteľ fakturovať na základe zisťovacieho protokolu a súpisu vykonaných prác potvrdených technickým dozorom objednávateľa. V súpise vykonaných prác je potrebné presne dodržiavať terminológiu podľa projektovej dokumentácie a to názov stavby, názov a označenia stavebného objektu alebo časti. Zhotoviteľ je povinný predložiť súpis vykonaných prác na odsúhlasenie technickému dozoru najneskôr päť (5) pracovných dní pred požiadavkou na ich odsúhlasenie. Technický dozor potvrdí súpis vykonaných prác najneskôr päť (5) pracovných dní od ich obdržania iba v prípade, ak bude bez chýb. Ak má súpis vykonaných prác chyby, technický dozor ho po prekontrolovaní obratom vráti zhotoviteľovi na prepracovanie s presným definovaním jeho chýb a nedostatkov. Až na základe odsúhlaseného a potvrdeného súpisu vykonaných prác je zhotoviteľ oprávnený vystaviť faktúru.

6.3.	Faktúra spolu s prílohami bude objednávateľovi predložená v piatich (5) originálnych vyhotoveniach. Spolu s vystavenou faktúrou zhotoviteľ zároveň dodá objednávateľovi ako prílohu tejto faktúry : zisťovací protokol a súpis vykonaných prác podľa bodu 6.2 tohto článku tejto ZoD, podrobnú fotodokumentáciu preukazujúcu zrealizovanie všetkých fakturovaných prác, dodávok a použitých materiálov v súlade s položkami schváleného rozpočtu stavby. Z fotodokumentácie musí byť zrejmé najmä : typ výrobku alebo materiálu, ak ide o technologické zariadenie, jeho technické parametre, ak ide o materiál, jeho zabudovávanie do stavby. atesty, certifikáty, vyhlásenie o parametroch a dodacie listy od zabudovaných materiálov a výrobkov uvedených v súpise vykonaných prác, doklady o využití a zneškodnení odpadov uvedených v súpise vykonaných prác s uvedením názvu stavby a druhu a množstva odpadu, (evidenčné listy odpadov, vážne lístky, faktúry za uloženie odpadu na skládku). Príloha faktúry uvedená v písm. a) bude predložená aj v elektronickej podobe vo formáte „xls“ a prílohy faktúry uvedené v písm. b) až písm. c) budú predložené iba v elektronickej podobe a to na CD/DVD nosiči v dvoch vyhotoveniach.

6.4.	Vystavenie konečnej faktúry celého diela, je podmienené riadnym vykonaním celého diela a jeho odovzdaním a prevzatím v zápise o odovzdaní a prevzatí diela, po odstránení vád a nedorobkov. Konečnú faktúru vystaví zhotoviteľ do pätnástich (15) dní po ukončení odovzdávacieho a preberacieho konania.

6.5.	Objednávateľ vykoná odsúhlasenie faktúry alebo ju vráti na dopracovanie zhotoviteľovi s pripomienkou brániacou úhrade faktúry. Objednávateľ má právo vrátiť zhotoviteľovi faktúru na prepracovanie alebo doplnenie, ak táto neobsahuje náležitosti účtovného dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a požadované prílohy podľa bodu 6.3 tohto článku tejto ZoD. Nová lehota splatnosti faktúry začne plynúť dňom doručenia opravenej alebo doplnenej faktúry objednávateľovi.
6.6.	Lehota splatnosti faktúr je 30 dní odo dňa doručenia faktúry objednávateľovi. Faktúry sa doručujú výhradne objednávateľovi na adresu uvedenú v záhlaví tejto ZoD v časti objednávateľ.
6.7.	Za deň doručenia faktúr objednávateľovi sa považuje dátum uvedený na pečiatke z evidencie faktúr ekonomického oddelenia Kúpeľno - liečebného ústavu MV SR ARCO. Lehota splatnosti faktúr začína plynúť od tohto dátumu, ktorý sa zároveň považuje za deň doručenia faktúry.
6.8.	Objednávateľ neposkytuje zhotoviteľovi na vykonanie diela žiadne zálohové platby ani preddavky.

6.9.	Cena za dielo sa považuje za uhradenú dňom odpísania finančných prostriedkov z bankového účtu objednávateľa uvedeného v záhlaví tejto ZoD.

Čl. VII.

Zodpovednosť za vady

7.1.	Zhotoviteľ zodpovedá za to, že dielo bude zhotovené v súlade so záväzkami tejto ZoD, podľa overeného projektu stavby, podľa slovenských technických noriem, podľa technickej dokumentácie stavebného výrobku alebo spracovávanej stavebnej hmoty (technické listy, technologická dokumentácia) a všeobecne záväzných právnych predpisov platných na území SR v čase realizácie a že bude ako riadne dokončené dielo spôsobilé užívania objednávateľom v súlade s príslušnými ustanoveniami § 13 zákona Národnej rady SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“)

7.2.	Zhotoviteľ zodpovedá za dodržiavanie ustanovení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Pri druhoch odpadu, ktoré je možné považovať za druhotnú surovinu ( železo a oceľ, zmiešané kovy a pod. ) je zhotoviteľ povinný získané finančné prostriedky za zhodnotenie tohto odpadu/druhotnej suroviny odviesť na príjmový účet objednávateľa vedený v Štátnej pokladnici, č. účtu 7000173990/8180. Ako variabilný symbol uvedie zhotoviteľ svoje IČO.

7.3	Zhotoviteľ zodpovedá za vady diela, ktoré má dielo v čase jeho odovzdania objednávateľovi. Dielo má vady, ak nezodpovedá podmienkam uvedeným v bode 7.1. tohto článku tejto ZoD.

7.4.	Zmluvné strany si dohodli záručnú dobu šesťdesiat (60) mesiacov, ktorá sa vzťahuje na riadne dokončené dielo a začína plynúť dňom odovzdania a prevzatia diela objednávateľom. Na zariadenia a dodávky, ktorým bol vydaný záručný list výrobcom, sa dĺžka záruky riadi týmto záručným listom a začína plynúť dňom odovzdania a prevzatia diela objednávateľom. Záruka sa nevzťahuje na vady spôsobené neodborným zásahom, mechanickým poškodením užívateľa a bežným opotrebením.

7.5.	Zmluvné strany sa dohodli, že objednávateľ má právo požadovať a zhotoviteľ povinnosť bezplatne odstrániť vady diela bezodkladne, najneskôr v lehote uvedenej v bode 7.7. tohto článku tejto ZoD.

7.6.	Objednávateľ je povinný písomne oznámiť vady diela bez zbytočného odkladu po tom, čo ich zistil, najneskôr v pracovný deň nasledujúci po dni ich zistenia.

7.7.	Zhotoviteľ je povinný do troch (3) pracovných dní po uplatnení oprávnenej reklamácie, predložiť objednávateľovi písomný návrh na odstránenie vady a v prípade, že objednávateľ s týmto návrhom súhlasí, je zhotoviteľ povinný vadu diela odstrániť do piatich (5) pracovných dní od uplatnenia reklamácie objednávateľom.

7.8.	V prípade vady diela, na odstránenie ktorej bude potrebný dlhší čas, ako lehota stanovená v bode 7.7. tohto článku tejto ZoD, je zhotoviteľ povinný do troch (3) pracovných dní po písomnom oznámení vady diela, dohodnúť písomnou formou s objednávateľom spôsob a termín odstránenia vady diela. Ak nedôjde medzi zmluvnými stranami k dohode podľa predchádzajúcej vety tohto bodu tohto článku ZoD má sa za to, že zhotoviteľ je povinný odstrániť vadu diela do tridsať (30) dní od uplatnenia reklamácie vady objednávateľom.

7.9.	Zhotoviteľ zodpovedá za vady diela zistené po čase uvedenom v bode 7.3. tohto článku tejto ZoD, ak boli tieto vady spôsobené porušením povinností zo strany zhotoviteľa. Zhotoviteľ odstráni tieto vady na vlastné náklady.

7.10.	Zhotoviteľ nezodpovedá za vady diela, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ich nevhodnosť objednávateľa upozornil a objednávateľ na ich použití trval.

7.11.	Vady diela, ktoré sú zjavné už pri odovzdávaní a preberaní diela je povinný objednávateľ uviesť v zápise o odovzdaní a prevzatí diela.

7.12.	Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

Čl. VIII.

Zmluvné pokuty a úrok z omeškania

8.1.	V prípade, ak zhotoviteľ neprevezme stavenisko podľa bodu 9.1. článku IX. tejto ZoD, a to z dôvodov, ktoré sú na jeho strane, má objednávateľ nárok na zmluvnú pokutu vo výške 0,05 % z ceny diela uvedenej v bode 5.1. písm. a) článku V. tejto ZoD za každý aj začatý deň omeškania. V takom prípade je zhotoviteľ povinný zmluvnú pokutu zaplatiť za obdobie až do dňa prevzatia staveniska, alebo do momentu zániku zmluvného vzťahu na základe tejto ZoD.

8.2.	V prípade, ak zhotoviteľ nezačne stavebné práce do troch (3) pracovných dní odo dňa prevzatia staveniska, a to z dôvodov, ktoré sú na jeho strane, má objednávateľ nárok na zmluvnú pokutu vo výške 0,05 % z ceny diela uvedenej v bode 5.1. písm. a) článku V. tejto ZoD za každý aj začatý deň omeškania. V takom prípade je zhotoviteľ povinný zmluvnú pokutu zaplatiť za obdobie až do začatia prác, alebo do momentu zániku zmluvného vzťahu na základe tejto ZoD.

8.3.	V prípade omeškania zhotoviteľa s odovzdaním diela v dohodnutom čase plnenia podľa bodu 3.1. článku III. tejto ZoD, má objednávateľ nárok na zmluvnú pokutu vo výške 0,05% z ceny diela uvedenej v bode 5.1. písm. a) článku V. tejto ZoD za každý aj začatý deň omeškania.

8.4.	V prípade omeškania objednávateľa s úhradou splatnej faktúry má zhotoviteľ nárok na zaplatenie zákonných úrokov z omeškania z nezaplatenej sumy.

8.5.	V prípade omeškania zhotoviteľa so splnením povinnosti odstrániť vady a nedorobky diela v lehotách dohodnutých v bode 7.7. a 7.8. článku VII. a v bode 10.5. článku X. tejto ZoD, má objednávateľ nárok na zmluvnú pokutu vo výške 100 Eur za každý aj začatý deň omeškania, a to až do odstránenia poslednej vady diela.

8.6.	V prípade porušenia povinnosti zhotoviteľa podľa bodu 9.16. 9.20. a 9.21. článku IX. tejto ZoD má objednávateľ nárok na zmluvnú pokutu vo výške 166 Eur za každý aj začatý deň omeškania.

8.7.	V prípade porušenia povinnosti zhotoviteľa podľa bodu 9.22. článku IX. tejto ZoD má objednávateľ nárok na zmluvnú pokutu 20 Eur za každého pracovníka a každý prípad porušenia.

8.8.	V prípade neprítomnosti stavbyvedúceho podľa bodu 9.12. článku IX. tejto ZoD, prípadne jeho určeného zástupcu na stavbe má objednávateľ nárok na zmluvnú pokutu 166 Eur za každý prípad porušenia.

8.9.	V prípade porušenia povinnosti zhotoviteľa podľa bodu 9.17. článku IX. tejto ZoD má objednávateľ nárok na zmluvnú pokutu 166 Eur za každý prípad porušenia.

8.10.	V prípade neprístupnosti stavebného denníka na stavbe podľa bodu 9.10. článku IX. tejto ZoD má objednávateľ nárok na zmluvnú pokutu 166 Eur za každý prípad porušenia.

8.11.	V prípade nepravdivosti vyhlásenia zhotoviteľa uvedeného v bode 9.9 článku IX. tejto ZoD má objednávateľ nárok na zmluvnú pokutu vo výške 5 % z ceny diela uvedenej v bode 5.1. písm. a) článku V. tejto ZoD.

8.12.	Zmluvné strany nie sú v omeškaní podľa vyššie uvedených bodov (okrem bodu 8.4. a 8.5. tohto článku tejto ZoD) v prípade vyššej moci, resp. zásahu úradných miest, ak tieto skutočnosti bezodkladne písomne oznámia druhej zmluvnej strane, alebo sú okolnosti vyššej moci, resp. zásahu úradných miest všeobecne známe. Pre účely tejto ZoD sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie povinností podľa tejto ZoD trvá len po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť právo písomne odstúpiť od tejto ZoD.

8.13.	Zaplatenie zmluvnej pokuty/zmluvných pokút nemá vplyv na náhradu škody, ktorú zaviní zhotoviteľ objednávateľovi pri plnení tejto ZoD.

Čl. IX.

Spolupôsobenie objednávateľa a zhotoviteľa

9.1.	Objednávateľ odovzdá zhotoviteľovi stavenisko spolu s východiskovými podkladmi k predmetu ZoD podľa bodu 2.4 článku II. tejto ZoD ( ďalej len „východiskové podklady“ ) do desiatich (10) kalendárnych dní od nadobudnutia účinnosti tejto ZoD a to vyhotovením záznamu o odovzdaní a prevzatí staveniska a zápisom do stavebného denníka.

9.2.	Zhotoviteľ je povinný riadne preskúmať všetky východiskové podklady, ktoré mu objednávateľ poskytol. Na prípadný rozpor východiskových podkladov s oceneným položkovým rozpočtom ( špecifikácia ceny uvedená v prílohe č. 1 k tejto ZoD ) zhotoviteľ objednávateľa upozorní zápisom do stavebného denníka.

9.3.	Zhotoviteľ dňom prevzatia staveniska preberá na seba zodpovednosť so všetkými právami a povinnosťami zamestnávateľa podľa zákona o BOZP a prípadnými dôsledkami podľa § 373 a nasl. Obchodného zákonníka vyplývajúcimi z porušenia povinností najmä v prípade svojich zamestnancov, podnikajúcich fyzických alebo právnických osôb, ktoré budú v jeho mene a na jeho zodpovednosť v priestoroch staveniska pracovať a vyvíjať akúkoľvek činnosť podľa jeho pokynov a podľa pokynov stavbyvedúceho.

9.4.	Zhotoviteľ prevzaté stavenisko, ako svoje pracovisko a priestor, zabezpečí v súlade s príslušnými ustanoveniami § 43i zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Pri užívaní ciest a komunikácií určených na príjazd na stavenisko je zhotoviteľ povinný plniť povinnosti, vyplývajúce zo všeobecne záväzných právnych predpisov a nariadení, pričom zodpovedá za ich prípadné porušenie a vzniknutú škodu.

9.5.	Zhotoviteľ a objednávateľ ďalšie podrobnosti a špecifiká súvisiace s rozsahom a užívaním staveniska počas realizácie diela vrátane prípadného vzájomného spolupôsobenia v oblasti bezpečnosti a ochrany zdravia pri práci a ochrany pred požiarmi a organizačného a personálneho zabezpečenia kontrolných dní dohodnú v rámci záznamu o odovzdaní a prevzatí staveniska vyhotoveného podľa bodu 9.1. tohto článku tejto ZoD. Zhotoviteľ je súčasne povinný dodržiavať podmienky dotknutých orgánov a organizácií z rozhodnutí, vyjadrení a stanovísk spracovaných k projektovej dokumentácií stavby. Za ich prípadné porušenie a vzniknutú škodu zodpovedá v plnom rozsahu.

9.6.	Zhotoviteľ nesmie dielo ako celok odovzdať na zhotovenie tretej osobe.

9.7.	Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na výkon daných prác. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám. Subdodávateľ, ktorý má podľa § 11 ods. 1 zákona o verejnom obstarávaní povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom Národnej rady SR č. 315/2016 Z. z. o registri partnerov verejného sektora a o zmene a doplnení niektorých zákonov ( ďalej len „zákon o registri partnerov verejného sektora“ ).

9.8.	Zhotoviteľ vyhlasuje, že v čase uzatvorenia tejto ZoD je zapísaný v registri partnerov verejného sektora v súlade so zákonom o registri partnerov verejného sektora, pokiaľ sa ho povinnosť zápisu do registra partnerov verejného sektora týka. Ak sa na strane zhotoviteľa ako zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.

9.9.	V prípade, že zhotoviteľ, jeho subdodávateľ podľa zákona o verejnom obstarávaní, alebo subdodávateľ podľa zákona o registri partnerov verejného sektora má povinnosť byť zapísaný v registri partnerov verejného sektora podľa zákona o registri partnerov verejného sektora, zhotoviteľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní, alebo subdodávateľa podľa zákona o registri partnerov verejného sektora, nie je: prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky, špeciálny prokurátor alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník.

9.10.	Zhotoviteľ je povinný počnúc odovzdaním staveniska viesť stavebný denník v zmysle platných predpisov. Do stavebného denníka s dvoma (2) prepismi bude zástupca zhotoviteľa denne zapisovať všetky skutočnosti, vyplývajúce z tejto ZoD, najmä odovzdanie stavebných pripraveností, záznamy technického dozoru objednávateľa a pod. Stavebný denník sa musí počas realizácie diela až do ukončenia odovzdávacieho a preberacieho konania neustále nachádzať na stavbe a musí byť vždy prístupný oprávneným zástupcom objednávateľa, zhotoviteľa, projektanta stavby a dotknutým orgánom štátnej správy.

9.11.	Zhotoviteľ sa zaväzuje, že výrobnú dokumentáciu, ktorú si v prípade potreby spracuje, predloží zhotoviteľovi projektu stavby na odsúhlasenie.

9.12.	Za celý priebeh výstavby, za odborné a včasné vyhotovenie diela podľa tejto ZoD a za vedenie stavebného denníka je zodpovedný stavbyvedúci zhotoviteľa ....................................................... Zhotoviteľ zabezpečí, že stavbyvedúci alebo jeho zástupca sa denne zdržuje na stavbe po celú dobu realizácie diela a zhotoviteľ musí ich poverenie alebo ich výmenu písomne oznámiť objednávateľovi. Zhotoviteľ je povinný kedykoľvek na žiadosť objednávateľa vymeniť najneskôr do osem (8) kalendárnych dní od požiadania osobu stavbyvedúceho, ak má objednávateľ k činnosti namietaného stavbyvedúceho výhrady.

9.13.	Za objednávateľa je výkonom technického dozoru poverený ........................ t. č. ...................., a výkonom funkcie koordinátora bezpečnosti ................................................. Tu uvedeným osobám objednávateľa zhotoviteľ umožní operatívny prístup do priestorov staveniska po predchádzajúcom ohlásení sa u stavbyvedúceho.
9.14.	V prípade preukázateľného nedodržiavania prác v súlade s projektom stavby, technologických postupov pri zabudovávaní materiálov a spracovávaní stavebných hmôt a použitia výrobku, ktorý nemá požadované technické a kvalitatívne vlastnosti má na základe návrhu technického dozoru objednávateľa, osoba oprávnená vo veciach technických za objednávateľa právo na zastavenie stavebných prác s výnimkou prác vedúcich k odstráneniu takto vzniknutých vád. Za preukázateľné sa takéto konanie považuje vtedy, ak je zapísané v stavebnom denníku a zhotoviteľ bol na takéto konanie písomne upozornený. Zhotoviteľ je povinný takéto práce, prípadne materiály na vlastné náklady odstrániť a nahradiť bezchybnými certifikovanými materiálmi a opakovanými prácami. V prípade takéhoto zastavenia stavebných prác nemá zhotoviteľ nárok na predĺženie času plnenia.

9.15.	Zhotoviteľ je povinný prizvať objednávateľa na prevzatie prác, ktoré budú zakryté alebo sa stanú neprístupnými, v opačnom prípade zodpovedá za vzniknuté škody. Ak zhotoviteľ nevyzve objednávateľa na prevzatie prác, je povinný na jeho žiadosť zakryté práce odkryť na vlastné náklady. Objednávateľ je povinný tieto práce, pokiaľ sú prevedené riadne, prevziať do troch (3) pracovných dní. Po tomto termíne sa považujú predmetné práce za prekontrolované a prevzaté. O prevzatí zakrytých prác sa spracuje písomný záznam do stavebného denníka.

9.16.	Pokiaľ má technický dozor objednávateľa za to, že zhotoviteľ nezabezpečuje dostatočne kapacity na stavenisku, upozorní na túto skutočnosť zhotoviteľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.

9.17.	Kontrolné dni zvoláva a organizuje objednávateľ. Prijaté opatrenia na kontrolných dňoch sa stávajú pokynmi pre realizáciu. Na kontrolných dňoch je účasť zhotoviteľa, resp. stavbyvedúceho povinná.

9.18.	Objednávateľ je povinný sledovať obsah stavebného denníka a k zápisom pripojiť svoje stanovisko. Ak technický dozor objednávateľa so záznamom zhotoviteľa nesúhlasí, je povinný pripojiť k zápisu svoje vyjadrenie do troch (3) pracovných dní. V opačnom prípade sa predpokladá, že s jeho zápisom súhlasí. Tento postup sa neuplatňuje na záznamy v stavebnom denníku, ktoré majú vplyv na navýšenie ceny diela. To isté platí pre námietky zhotoviteľa voči zápisom objednávateľa.

9.19.	Záznamy v stavebnom denníku, ktoré majú vplyv na rozsah stavebných prác, cenu diela, čas plnenia, prípadne ďalšie záväzky tejto ZoD, budú slúžiť ako podklad pre vypracovanie písomných dodatkov k ZoD. Zhotoviteľ je preto povinný do stavebného denníku priebežne zapisovať všetky naviac práce v potrebnom rozsahu. Zhotoviteľ je povinný tieto naviac práce priebežne oceniť formu zmenového listu stavby v termíne stanovenom zástupcom objednávateľa a spôsobom určeným v bode 5.4.2 článku V. tejto ZoD.

9.20.	Zhotoviteľ je povinný udržiavať na stavenisku poriadok a čistotu, bezodkladne odstraňovať odpady a nečistoty vzniknuté pri vykonávaní diela, pričom je povinný dodržiavať povinnosti uložené právnou úpravou v oblasti nakladania a likvidácie odpadov. Zhotoviteľ je povinný odstraňovať všetky znečistenia a poškodenia komunikácií (vrátane verejných), ku ktorým dôjde jeho činnosťou alebo v súvislosti s jeho činnosťou počas vykonávania diela. Na neplnenie uvedených povinností upozorní zhotoviteľa technický dozor objednávateľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.

9.21.	Technický dozor objednávateľa je oprávnený (zápisom v stavebnom denníku) žiadať od zhotoviteľa výmenu personálu, ktorý bude objednávateľ považovať za nedostatočne odborne spôsobilý na výkon prác pri realizácii diela a prikázať zhotoviteľovi, aby tento personál nahradil novým. Zhotoviteľ je povinný tento pokyn zrealizovať bez zbytočného odkladu, najneskôr však do troch (3) pracovných dní od zápisu v stavebnom denníku.

9.22.	Zhotoviteľ bude pri realizácii diela rešpektovať podmienky stanovené zákonom o BOZP. Zhotoviteľ sa najmä zaväzuje, že jeho pracovníci aj pracovníci jeho subdodávateľov budú nosiť ochranné pracovné pomôcky v súlade s predpismi platnými na území SR v oblasti bezpečnosti a ochrany zdravia pri práci.

9.23.	Zhotoviteľ je povinný bezodkladne si plniť ohlasovaciu povinnosť v prípade vzniku mimoriadnych udalostí (úrazy, nehody, požiare, havárie a pod.) voči príslušným orgánom a vznik takejto udalosti oznámiť okamžite aj objednávateľovi za účelom objektívneho vyšetrenia a prijatia preventívnych opatrení.

9.24.	V prípade, že je to v možnostiach objednávateľa, umožní tento zhotoviteľovi napojenie na odber elektrickej energie, plynu a úžitkovej vody na stavenisku. Náklady na úhradu spotrebovaných energii pre stavbu hradí zhotoviteľ a sú súčasťou ceny za dielo podľa článku V. tejto ZoD.

Čl. X.

Odovzdanie a prevzatie diela

10.1.	Zhotoviteľ odovzdá a objednávateľ preberie riadne a včas dokončené dielo. Dielo sa bude odovzdávať ako celok, a to v lehote uvedenej v bode 3.1. článku III. tejto ZoD.

10.2.	Zhotoviteľ je povinný pred začatím odovzdávacieho a preberacieho konania písomne oznámiť objednávateľovi najneskôr sedem (7) pracovných dní vopred pripravenosť diela k odovzdaniu. Na základe tohto oznámenia dohodne zhotoviteľ s objednávateľom časový postup odovzdávacieho a preberacieho konania.

10.3.	Podmienkou odovzdania a prevzatia diela je úspešné vykonanie komplexných skúšok predpísaných normami a projektom stavby. Ak sú uvedené skúšky neúspešné z viny zhotoviteľa budú tieto v plnom rozsahu opakované do troch (3) pracovných dní na jeho náklady.

10.4.	Najneskôr päť (5) pracovných dní pred začatím preberania diela odovzdá zhotoviteľ objednávateľovi dva (2 výtlačky projektu skutočného vyhotovenia stavby, správy o vykonaní odborných prehliadok a skúšok vyhradených technických zariadení, prehlásenia o zhode, atesty, osvedčenia o akosti a kompletnosti jednotlivých zariadení, certifikáty, potvrdenia o likvidácii všetkých odpadov, ako aj ďalšiu dodávateľskú dokumentáciu na zaistenie bezpečnosti a ochrany zdravia pri práci, nevyhnutnú k zabezpečeniu užívania riadne dokončeného diela objednávateľom, najmä v súlade s ustanoveniami § 13 zákona o BOZP. Bez týchto náležitostí objednávateľ k preberaciemu konaniu nepristúpi.

10.5.	O odovzdaní a prevzatí diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov diela, zistených pri odovzdávacom a preberacom konaní s určením termínu ich odstránenia. Obsahom zápisu je vyhlásenie objednávateľa, že odovzdané dielo preberá a pokiaľ nie, z akých dôvodov. Nedorobkom sa rozumie nedokončená práca oproti projektu.

10.6.	Objednávateľ nepreberie dielo, ktorého zjavné vady budú brániť jeho uvedeniu do prevádzky a jeho riadnemu užívaniu.

10.7.	Zhotoviteľ odstráni zistené vady a nedorobky na vlastné náklady.

10.8.	Prípadné vady a nedorobky, uvedené v zápise o odovzdaní a prevzatí diela, nebrániace užívaniu diela odstráni zhotoviteľ v termíne podľa bodu 10.5. tohto článku tejto ZoD. V zápisnici o odovzdaní a prevzatí diela zhotoviteľ určí svojho zástupcu, ktorému objednávateľ umožní prístup na miesta prípadných vád a nedorobkov za účelom ich odstránenia. Po odstránení vád a nedorobkov vydá objednávateľ zhotoviteľovi potvrdenie o ich odstránení.

10.9.	V prípade skončenia tejto ZoD podľa článku XIII. tejto ZoD je zhotoviteľ povinný odovzdať nedokončené dielo spolu so všetkými dokladmi podľa bodu 10.4. tohto článku tejto ZoD, týkajúcimi sa všetkých prác na diele zrealizovaných ku dňu odstúpenia niektorej zo zmluvných strán od tejto ZoD. O odovzdaní a prevzatí diela zmluvné strany spíšu zápis, kde sa zhodnotí rozsah a kvalita vykonaných prác. Obsahom zápisu je vyhlásenie objednávateľa, že odovzdanú časť diela preberá a pokiaľ nie, z akých dôvodov. V prípade, ak zhotoviteľ opustí stavenisko a aj napriek výzvam objednávateľa sa nedostaví na odovzdanie a prevzatie nedokončeného diela, objednávateľ po tretej takejto výzve písomne oznámi zhotoviteľovi, že za deň odovzdania a prevzatia diela považuje deň doručenia tretej výzvy objednávateľa zhotoviteľovi na odovzdanie a prevzatie nedokončeného diela v rozsahu prác ukončených a odsúhlasených technickým dozorom objednávateľa ku dňu odstúpenia niektorej zo zmluvných strán od tejto ZoD.

Čl. XI.

Ostatné ustanovenia

11.1.	Zhotoviteľ bude pri plnení tejto ZoD postupovať s odbornou starostlivosťou. Zaväzuje sa dodržiavať všeobecne záväzné právne predpisy platné na území SR a technické normy platné na území SR v čase realizácie a podmienky tejto ZoD.

11.2.	Zhotoviteľ sa bude riadiť východiskovými podkladmi objednávateľa, zápismi a pokynmi oprávnených zamestnancov zmluvných strán uvedených v záhlaví a v článku IX. tejto ZoD, rozhodnutiami a vyjadreniami dotknutých orgánov štátnej správy a obce.

11.3.	Zámeny stavebných materiálov a dodávok ( ďalej len „materiál“ ) uvedených v prílohe č. 1 tejto ZoD v jednotlivých položkách špecifikácie ceny objednávateľ nepovolí. Zámeny materiálov, ktoré nie sú uvedené v jednotlivých položkách špecifikácie ceny alebo zmeny technického riešenia možno vykonať len v odôvodnených prípadoch a po písomnom odsúhlasení objednávateľom. V prípade použitia ekvivalentných výrobkov a zariadení pre technické celky (napr. kotolňa, vzduchotechnika a pod.) zodpovedá za funkčnosť takéhoto technického riešenia zhotoviteľ. Nevyhnutnosť zámeny materiálov alebo zmeny technického riešenia je zhotoviteľ povinný písomne oznámiť objednávateľovi najneskôr do pätnásť(15) pracovných dní odo dňa odovzdania staveniska.

11.4.	Ak dohody uzavreté podľa bodu 11.2. tohto článku tejto ZoD budú mať vplyv na plnenie tejto ZoD, čas plnenia a ďalšie zmluvné záväzky, musí byť súčasťou tejto dohody aj spôsob úpravy ceny a času plnenia vo väzbe na zmenu predmetu ZoD. Tieto skutočnosti budú medzi objednávateľom a zhotoviteľom doriešené podľa bodu 3.2. článku III. tejto ZoD, resp. bodu 5.4. článku V. tejto ZoD. Zhotoviteľ nie je oprávnený prerušiť práce v prípade zistených naviac prác do doby ich odsúhlasenia písomným dodatkom k tejto ZoD, okrem prípadov, ak takéto prerušenie prác nariadi objednávateľ. V prípade takéhoto prerušenia prác má zhotoviteľ nárok na predĺženie času plnenia podľa bodu 3.1. článku III. tejto ZoD.

11.5.	Kompetencie pracovníkov objednávateľa uvedených v záhlaví a článku IX. tejto ZoD, vo veci odsúhlasovania naviac prác v priebehu uskutočňovania stavby, sa stanovujú nasledovne:
11.5.1.	Osoba splnomocnená podpísať zmluvu o dielo odsúhlasuje navýšenie zmluvnej ceny za dielo v dôsledku vzniku naviac prác uvedených v bodoch 11.5.2. a 11.5.3. tohto článku tejto ZoD, ak ich súhrnná čiastka prekročí 15 % ceny za dielo.
11.5.2.	Osoba oprávnená na rokovanie vo veciach zmluvných odsúhlasuje naviac práce, ak ich súhrnná čiastka bude maximálne do 15% ceny za dielo (vrátane prác odsúhlasených v bode 11.5.3. tohto článku tejto ZoD), vyvolané: zmenami technického riešenia po odkrytí konštrukcií, zámenou stavebných materiálov a dodávok požadovanou objednávateľom v odôvodnených prípadoch, požiadavkou objednávateľa, t. j. práce, s ktorými projekt stavby neuvažoval, ale ktorých vykonanie je potrebné na riadne dokončenie a odovzdanie diela prerušením výstavby, týkajúce sa zakonzervovania stavby a jej stráženia, z dôvodov na strane objednávateľa.
11.5.3.	Osoba oprávnená na rokovanie vo veciach technických odsúhlasuje naviac práce, ak ich súhrnná čiastka neprekročí 5% ceny za dielo (vrátane prác odsúhlasených v bode 11.5.2. tohto článku tejto ZoD) vyvolané nesúladom medzi výkazom výmer, resp. projektom stavby a skutočnosťou zistenou na stavbe, zmenami predpisov a noriem, vydanými v priebehu uskutočňovania stavby.
11.5.4.	Osoba poverená výkonom technického dozoru : odsúhlasuje práce, ktoré nezvýšia cenu za dielo, bezodkladne predkladá na odsúhlasenie objednávateľovi zmeny projektu stavby, ktoré zvýšia cenu za dielo.

11.6.	V prípade dočasného alebo definitívneho prerušenia prác na diele objednávateľom, bude zhotoviteľ fakturovať práce, rozpracované ku dňu prerušenia, vo výške vzájomne dohodnutého podielu z ceny za dielo podľa bodu 5.1. článku V. tejto ZoD. Rozsah a cena nákladov spojených s prípadnými zabezpečovacími a konzervačnými prácami, prípadne udržiavacími a dekonzervačnými prácami a strážením, súvisiacimi s dočasným alebo definitívnym prerušením prác na diele budú prerokované, odsúhlasené a doriešené medzi objednávateľom a zhotoviteľom formou samostatnej dohody. Zhotoviteľ je povinný počnúc uzavretím predmetnej dohody viesť pre tieto práce samostatný stavebný denník s dvoma (2) prepismi, do ktorého bude zástupca zhotoviteľa priebežne zapisovať všetky skutočnosti vyplývajúce z predmetnej dohody a ktoré budú následne podkladom k fakturácii. V prípade, ak nedôjde medzi zmluvnými stranami k osobitnej dohode podľa tohto bodu tohto článku ZoD, je objednávateľ oprávnený vykonať zabezpečovacie, udržiavacie, konzervačné a dekonzervačné práce a stráženie objektu aj bez súhlasu zhotoviteľa. V takomto prípade sa má za to, že všetky náklady podľa predchádzajúcej vety tohto článku tejto ZoD, ktoré vzniknú objednávateľovi je povinný uhradiť zhotoviteľ. Zhotoviteľ uhradí tieto náklady na základe faktúry, ktorú mu vystaví a doručí objednávateľ, a to do tridsiatich (30) dní od jej doručenia zhotoviteľovi.

11.7.	Zhotoviteľ bude v plnej miere rešpektovať a dodržiavať zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

11.8.	Počas realizácie diela zodpovedá zhotoviteľ za škody vzniknuté jeho činnosťou na majetku objednávateľa a jeho vybavení. Po zistení škody zavinenej zhotoviteľom, je zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť ich novou vecou alebo zariadením toho istého typu. Pri určovaní škody bude objednávateľ vychádzať z ceny majetku v čase poškodenia.

11.9.	Zhotoviteľ je zodpovedný za pohyb pracovníkov na stavbe. Pracovníci zhotoviteľa sa môžu pohybovať na stavbe iba vo vymedzených priestoroch určených objednávateľom.

11.10.	Objednávateľ umožní zhotoviteľovi počas doby výstavby pobyt na stavenisku a stavebnú činnosť v nadčasoch a v dňoch pracovného voľna len po vzájomnej dohode so zachovaním nočného pokoja.

11.11.	Z dôvodu, že práce sa budú realizovať za prevádzky objektu, zhotoviteľ je povinný rešpektovať a riadiť sa pokynmi objednávateľa a svojou činnosťou vykonávanou na stavenisku nesmie narušiť prevádzku objektu. Vzhľadom na to, že predmetný objekt je režimovým pracoviskom, platí pre vstup do objektu zvláštny režim, ktorého podmienky musí zhotoviteľ stavby akceptovať. Pred vstupom do objektu sa bude od zhotoviteľa stavby a jeho pracovníkov vyžadovať nasledovné: predloženie menného zoznamu pracovníkov s uvedením údajov potrebných na vybavenie vstupu do areálu podľa interného predpisu, každý pracovník zhotoviteľa vrátane pracovníkov jeho subdodávateľa je povinný absolvovať poučenie užívateľa o obmedzeniach pohybu po objekte, pred každým vstupom do objektu sa musia pracovníci zhotoviteľa preukázať platným občianskym preukazom, ďalšie podrobnosti pred začatím samotnej realizácie budú upresnené zhotoviteľovi pri odovzdaní staveniska.

Čl. XII.

Prechod vlastníckeho práva

Zmluvné strany sa dohodli, že vlastnícke právo na diele prechádza zo zhotoviteľa na objednávateľa dňom jeho riadneho prevzatia ako celku. V prípade, že zhotoviteľ nedokončí dielo a bezdôvodne opustí stavenisko, bude objednávateľ postupovať v súlade s bodom 10.9. článku X. tejto ZoD. Zmluvné strany sa dohodli, že vlastnícke právo prechádza na objednávateľa aj za podmienok stanovených v predchádzajúcej vete tohto článku tejto ZoD.

Čl. XIII.

Skončenie zmluvy

13.1.	Túto ZoD je možné skončiť: 13.1.1. písomnou dohodou zmluvných strán, 13.1.2. písomným odstúpením od tejto ZoD.

13.2.	Objednávateľ je oprávnený písomne odstúpiť od tejto ZoD v prípade, ak zhotoviteľ: 13.2.1. vstúpil do konkurzu alebo reštrukturalizácie, vstúpil do likvidácie, neprevzal stavenisko podľa bodu 9.1. článku IX. tejto ZoD, nezačal stavebné práce podľa bodu 8.2 článku VIII. tejto ZoD, je v omeškaní s dodaním diela v lehote podľa bodu 3.1 článku III. tejto ZoD, neodstránil vady diela v lehote podľa bodu 7.7. a 7.8. článku VII. tejto ZoD, koná v rozpore s ostatnými ustanoveniami tejto ZoD a/alebo so všeobecne záväznými právnymi predpismi platnými na území SR a toto konanie v určenej primeranej lehote neodstráni, nebol v čase uzavretia tejto ZoD zapísaný v registri partnerov verejného sektora alebo ak bol počas doby trvania tejto ZoD vymazaný z registra partnerov verejného sektora podľa § 14 zákona o registri partnerov verejného sektora, poruší povinnosť podľa bodu 9.9 článku IX. tejto ZoD.

13.3.	Odstúpením od ZoD nie je dotknutý nárok objednávateľa na zaplatenie zmluvnej pokuty podľa článku VIII. tejto ZoD.

13.4.	Zhotoviteľ je oprávnený písomne odstúpiť od tejto zmluvy v prípade, ak: objednávateľ preukázateľne neposkytne zhotoviteľovi súčinnosť pri plnení tejto ZoD a neurobí tak ani v primeranej lehote určenej zhotoviteľom na vykonanie nápravy. je objednávateľ v omeškaní s úhradou faktúry o viac ako šesťdesiat (60) dní po lehote jej splatnosti.

13.5.	Odstúpenie nadobúda účinnosť dňom jeho doručenia druhej zmluvnej strane. V prípade pochybností sa má za to, že odstúpenie nadobudlo účinnosť na tretí deň po jej odoslaní.

13.6.	Zmluvná strana, ktorá z uvedených dôvodov odstúpi od zmluvy, má právo od druhej zmluvnej strany požadovať náhradu škody.

13.7.	Zmluvné strany sa dohodli, že pohľadávky vyplývajúce z tejto zmluvy môžu byť postúpené na tretie osoby len po predchádzajúcom písomnom súhlase dlžníka.

13.8.	V prípade ukončenia zmluvného vzťahu a v sporných prípadoch sa zmluvné strany riadia ustanoveniami Obchodného zákonníka a ostatných všeobecne záväzných právnych predpisov platných na území SR. Týmito predpismi sa riadia aj vzťahy neupravené v tejto ZoD. V prípade sporu tento rozhodne miestne a vecne príslušný súd SR.

13.9.	Práva a povinnosti, ktoré svojou povahou majú trvať aj po skončení tejto ZoD nie sú skončením tejto ZoD dotknuté. Zmluvné strany sa dohodli, že za takéto práva a povinnosti sa budú považovať práva a povinnosti zmluvných strán vyplývajúcich najmä z článku VII. a článku VIII. tejto ZoD.

13.10	Zmluvné strany sa dohodli, že po skončení tejto ZoD si nebudú vracať už poskytnuté plnenia.

Čl. XIV.

Záverečné ustanovenia

14.1.	Zmeny a doplnky tejto ZoD budú zmluvné strany riešiť v súlade s § 18 zákona o verejnom obstarávaní iba formou očíslovaných písomných dodatkov k tejto ZoD.

14.2.	Táto ZoD nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR. Zmluvu zverejní objednávateľ..

14.3.	Táto ZoD vrátane Prílohy č. 1 a č. 2 je vyhotovená v šiestich (4) rovnopisoch s platnosťou originálu, z ktorých objednávateľ obdrží štyri (2) rovnopisov a zhotoviteľ dva (2) rovnopisy.

14.4.	Zmluvné strany vyhlasujú, že s touto zmluvou boli oboznámené, že nebola uzatvorená v tiesni, ani za iných jednostranne nevýhodných podmienok.

V Trenčianskych Tepliciach dňa
za objednávateľa	za zhotoviteľa

Príloha č. 1 k ZoD č. ...............................

ŠPECIFIKÁCIA CENY

V Bratislave dňa
za objednávateľa	za zhotoviteľa

Príloha č. 2 k ZoD č. ...............................

ZMENOVÝ LIST STAVBY

VZOR

ZMENOVÝ LIST STAVBY č. ...
Názov stavby:	KLÚ MV SR ARCO , Trenčianske Teplice – prístavba jedálne
Zmena vyvolaná:	projektom
realizáciou
objednávateľom
Stavebný objekt:	Časť:
Popis zmeny:
Prílohy :	rozpočet s podrobným výkazom výmer iné - napr. náčrt zmeny technického riešenia, fotodokumentácia, ....................................
Odôvodnenie zmeny:

Stanovisko projektanta: napr.: Súhlasím s použitými výmerami, materiálmi aj vyššie uvedeným zdôvodnením.	Podpis:
POSÚDENIE NÁVRHU ZMENY
Dopad zmeny :
Na projekt stavby:	napr. : zmena bude zapracovaná v projekte skutočného realizovania stavby
Na čas plnenia:	napr. : áno - potrebná úprava konca doby plnenia do ........... nie
Na cenu za dielo:	zvýšenie o:	Eur bez DPH
zníženie o:	Eur bez DPH
VYJADRENIE K NÁVRHU ZMENY
Zmluvné strany :	vyjadrenie:	meno:	podpis :	dátum:
Stavbyvedúci zhotoviteľa:
Zástupca zhotoviteľa oprávnený na rokovanie vo veciach technických:
Technický dozor objednávateľa:
Zástupca objednávateľa oprávnený na rokovanie vo veciach technických:
Zástupca objednávateľa: riaditeľ KRÚ MV SR ARCO